**A Szlovák Köztársaság**

**Közegészségügyi Hivatala**

**Trnavská cesta 52**

**P.O.BOX 45**

**826 45 Bratislava**

Pozsony, 2021. 03. 05.

**Ne kockáztasson és következetesen mérlegelje valamennyi külföldi út szükségességét**

Kérjük a polgárokat, hogy nagyon következetesen mérlegeljék valamennyi külföldi út szükségességét. A külföldi üdülést ilyen súlyos járványügyi helyzetben nem ajánljuk.

Ne kockáztasson. Tegyen meg mindent azért, hogy ne terjessze a SARS-CoV-2 vírus új változatait Szlovákiában. Védje azok egészségét, akikkel kapcsolatba kerül.

A helyzet súlyos, a veszély pedig valós.

Köszönjük mindenkinek, aki körültekintően és felelősségteljesen viselkedik.

**Ha külföldről jön haza, tartsa be a következőket:**

* Tartson távolságot a többiektől, az út során viselje helyesen a reszpirátort, és mossa meg vagy fertőtlenítse a kezét mindig, ha lehetséges.
* **A határ átlépésének pillanatában már szerepelnie kell az „eHranica” formanyomtatvány (**[**http://korona.gov.sk/ehranica**](http://korona.gov.sk/ehranica)**) nyilvántartásában. Ha repülővel lép be Szlovákia területére, egyidejűleg köteles a közegészségügy védelmének érdekében kitölteni az utas felkutatására szolgáló elektronikus formanyomtatványt, amelynek elérhetősége:** [**https://www.mindop.sk/covid/**](https://www.mindop.sk/covid/)**.**
* Elkerülhetetlen, hogy a határ átlépését követően azonnal 14 napos karanténba vonuljon. **Az elkülönítésről köteles tájékoztatni kezelőorvosát.**
* A RT-PCR módszerű tesztelést legkorábban a Szlovákiába való visszatérést követő 8. napon végeztesse el magán.
* Ha kizárólag az EU tagállamait, Izlandot, Norvégiát, Lichtenstejnt, Svájcot vagy Nagy-Britannia és Észak-Írország Egyesült Királyságát látogatta meg **és nincsenek tünetei,** a karantént tesztelés nélkül is befejezheti, a 14 napos határidő leteltével. Abban az esetben, ha másik országban járt, a karantén a COVID-19 megbetegedésre irányuló RT-PCR teszt negatív eredményének kézhezvételével fejezhető be. **A karantén teszt nélkül nem fejezhető be, abban az esetben sem, ha nincsenek tünetei.**
* A 14 napos karantén során ne hagyja el az elkülönítés helyét és ne fogadjon látogatókat. Ne feledje, hogy Önnel együtt szigorú karantén vonatkozik háztartásának többi tagjára is, beleértve a gyermekeket is. **A 10 évesnél fiatalabb gyermekeket csak abban az esetben tesztelik, ha arról a kezelőorvos** vagy **az illetékes regionális közegészségügyi hivatal így dönt. Az elkülönítés számukra a közös háztartás többi tagjával egyidejűleg ér véget.**
* **A 14 napos időtartam letelte előtt ne menjen be a munkahelyére és ne engedje gyermekét közösségbe.** Annak kockázatát, hogy a fertőzés csak a tesztelést követően teljesedik ki szervezetében, saját felelősségteljes viselkedésével tudja legjobban csökkenteni.

A Szlovák Köztársaság Közegészségügyi Hivatala és a regionális közegészségügyi hivatalok